Ettepanek: NÕUKOGU OTSUS liikmesriikide osamaksude kohta Euroopa Arengufondi (2010. aasta osamaksu kolmas osa) /* KOM/2010/0551 lõplik - NLE 2010/0283 */





[pic] | EUROOPA KOMISJON | Brüssel 7.10.2010 KOM(2010) 551 lõplik 2010/0283 (NLE) Ettepanek: NÕUKOGU OTSUS liikmesriikide osamaksude kohta Euroopa Arengufondi (2010. aasta osamaksu kolmas osa) SELETUSKIRI Euroopa Arengufondi finantsmääruse artikli 57 lõike 5 kohaselt käsitletakse käesolevas ettepanekus järgmist: 2010. aasta (aasta „n+1” nimetatud artiklis sätestatud püsimenetluste tähenduses) osamaksu kolmanda osa suurus. Euroopa Arengufondi finantsmääruse artikli 57 lõike 7 kohaselt on täpsustatud komisjoni ja Euroopa Investeerimispanga hallatavad summad. Euroopa Arengufondi finantsmääruse artikli 145 kohaselt edastas Euroopa Investeerimispank komisjonile oma hallatavate vahendite kohustuste ja maksete ajakohastatud prognoosi. Euroopa Arengufondi finantsmääruse artikli 57 lõike 5 kohaselt peab nõukogu tegema otsuse komisjoni käesoleva ettepaneku kohta hiljemalt 21 kalendripäeva möödudes pärast selle esitamist ja liikmesriigid peavad tasuma osamaksu kolmanda osa hiljemalt 21 kalendripäeva möödudes päevast, mil neid teavitatakse nõukogu otsusest. Euroopa Arengufondi finantsmääruse artikli 58 lõikes 2 on sätestatud, et osamaksunõuetega kustutatakse kõigepealt järjestikku varasemate Euroopa Arengufondide jaoks ette nähtud summad. Käesolevas ettepanekus nimetatud osamaksunõuded hõlmavad seepärast üheksanda Euroopa Arengufondi summasid. Tuletame meelde, et Euroopa Arengufondi finantsmääruse artikli 60 lõikes 1 on sätestatud, et kui liikmesriik ei tasu tasumisele kuuluvat osamaksu ettenähtud tähtajaks, peab ta tasuma maksmata jäänud summalt viivist vastavalt samas artiklis sätestatud viivise maksmist käsitlevale korrale. 2010/0283 (NLE) Ettepanek: NÕUKOGU OTSUS liikmesriikide osamaksude kohta Euroopa Arengufondi (2010. aasta osamaksu kolmas osa) EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvese nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa,[1] eriti selle artiklit 7, võttes arvesse kümnenda Euroopa Arengufondi suhtes kohaldatavat 18. veebruari 2008. aasta finantsmäärust (edaspidi „kümnenda EAFi finantsmäärus”),[2] eriti selle artikli 57 lõiget 5, võttes arvesse Euroopa Komisjoni ettepanekut[3], ning arvestades järgmist: (1) Kümnenda EAFi finantsmääruse artikli 58 lõikes 2 on sätestatud, et osamaksunõuetega kustutatakse kõigepealt varasemate Euroopa Arengufondide (edaspidi „EAF”) jaoks ette nähtud summad. Seepärast tuleks esitada üheksanda EAFi rahastamisnõue. (2) Kümnenda EAFi finantsmääruse artikli 145 esimese lõigu kohaselt edastas Euroopa Investeerimispank komisjonile oma hallatavate vahendite kohustuste ja maksete ajakohastatud prognoosi. (3) Nõukogu peaks tegema otsuse komisjoni ettepaneku kohta hiljemalt 21 kalendripäeva möödudes pärast selle esitamist ja liikmesriigid peaksid tasuma osamaksu kolmanda osa hiljemalt 21 kalendripäeva möödudes päevast, mil neid teavitatakse nõukogu otsusest, ON VASTU VÕTNUD KÄESOLEVA OTSUSE: Artikkel 1 2010. aasta osamaksu kolmas osa, mida liikmesriigid maksavad komisjonile ja Euroopa Investeerimispangale EAFi rahastamiseks, on esitatud tabelina käesoleva otsuse lisas. Artikkel 2 Käesolev otsus jõustub selle vastuvõtmise päeval. Artikkel 3 Käesolev otsus on adresseeritud liikmesriikidele, kes tasuvad üheksanda EAFi osamaksu. Brüssel, Nõukogu nimel eesistuja LISA 2010. aasta osamaksu kolmas osa (eurodes) Liikmesriik | % | Euroopa Investeerimis-pangale | Komisjonile | Kokku | Saksamaa | 23,36 | 4 672 000 | 116 800 000 | 121 472 000 | Belgia | 3,92 | 784 000 | 19 600 000 | 20 384 000 | Taani | 2,14 | 428 000 | 10 700 000 | 11 128 000 | Hispaania | 5,84 | 1 168 000 | 29 200 000 | 30 368 000 | Prantsusmaa | 24,30 | 4 860 000 | 121 500 000 | 126 360 000 | Kreeka | 1,25 | 250 000 | 6 250 000 | 6 500 000 | Iirimaa | 0,62 | 124 000 | 3 100 000 | 3 224 000 | Itaalia | 12,54 | 2 508 000 | 62 700 000 | 65 208 000 | Luksemburg | 0,29 | 58 000 | 1 450 000 | 1 508 000 | Madalmaad | 5,22 | 1 044 000 | 26 100 000 | 27 144 000 | Portugal | 0,97 | 194 000 | 4 850 000 | 5 044 000 | Ühendkuningriik | 12,69 | 2 538 000 | 63 450 000 | 65 988 000 | Austria | 2,65 | 530 000 | 13 250 000 | 13 780 000 | Soome | 1,48 | 296 000 | 7 400 000 | 7 696 000 | Rootsi | 2,73 | 546 000 | 13 650 000 | 14 196 000 | KOKKU | 100,00 | 20 000 000 | 500 000 000 | 520 000 000 | [1] ELT L 247, 9.9.2006, lk 32. [2] ELT L 78, 19.3.2008, lk 1. [3] ELT C …, …, lk ….